
Az Európai Parlament,
–	tekintettel a Tanács 2026. január 26-i ajánlására (N10-0003/2026)[footnoteRef:1], [1:  	HL C, C/2026/707, 2026.1.28., ELI: http://data.europa.eu/eli/C/2026/707/oj.] 

–	tekintettel az Európai Unió működéséről szóló szerződés 283. cikke (2) bekezdésének második albekezdésére, amelynek megfelelően az Európai Tanács konzultált a Parlamenttel (C10‑0018/2026),
–	tekintettel eljárási szabályzata 134. cikkére,
–	tekintettel a Gazdasági és Monetáris Bizottság jelentésére (A10-0038/2026),
A.	mivel az Európai Tanács 2026. január 30-i levelével konzultált az Európai Parlamenttel Boris Vujčićnak az Európai Központi Bank alelnökévé, 2026. június 1-jétől, nyolcéves hivatali időre történő kinevezéséről;
B.	mivel a Gazdasági és Monetáris Bizottság értékelte – különösen az Európai Unió működéséről szóló szerződés 283. cikkének (2) bekezdésében foglalt feltételek, valamint az EKB-nak a Szerződés 130. cikkéből következő teljes függetlensége követelménye szempontjából – Boris Vujčić alkalmasságát; mivel ezen értékelés keretében a bizottság megkapta Boris Vujčić önéletrajzát és a neki küldött írásbeli kérdőívre adott válaszait;
C.	mivel a bizottság a továbbiakban – 2026. február 25-én – meghallgatta Boris Vujčićot, aki a meghallgatáson bevezető nyilatkozatot tett, majd válaszolt a bizottság tagjai által feltett kérdésekre;
1.	kedvező véleményt nyilvánít Boris Vujčićnak az Európai Központi Bank alelnökévé történő kinevezésére irányuló tanácsi ajánlásról;
[bookmark: TextBodyEnd]2.	utasítja elnökét, hogy továbbítsa ezt a határozatot az Európai Tanácsnak, a Tanácsnak, valamint a tagállamok kormányainak.

